સુરત શહેર, સુરત જીલ્લા અને નવસારી જીલ્લાની ૭ વિધાનસભા બેઠકો મજુરા, ઉધના. લીંબાયત, ચોર્યાસી, નવસારી, જલાલપુર અને ગણદેવી ને આવરી લેતી લોકસભા બેઠક છે. નવસારી લોકસભા બેઠકમાં સુરત મહાનગર પાલિકાના વોર્ડ નંબર ૧૧, ૨૦, ૨૩, ૨૬,૨૭, ૨૮, ૨૯, ૩૦, ૩૧, ૩૨, ૩૩, ૩૪, ૩૫, ૩૬, ૩૭, ૩૮નો સમાવેશ થાય છે. સચિન, કનકપુર, નવસારી, વિજલપોર, ગણદેવી, બીલીમોરા નગરપાલિકા પણ નવસારી લોકસભા વિસ્તારમાં આવે છે. સુરત જીલ્લાનું ચોર્યાસી તાલુકો અને નવસારી જીલ્લાના નવસારી, જલાલપોર, ગણદેવી અને ચીખલી તાલુકાનો સમાવેશ નવસારી લોકસભા વિસ્તારમાં થાય છે. સીધી રેખામાં લગભગ ૯૦ કીલીમીટરનો વિસ્તાર સુરત શહેરથી લઈને ચીખલી સુધીનો સમાવિષ્ટ છે.